open-index/open-wikipedia-markdown huggingface dataset:
Трите сестри (ТВ-серија)

***Трите сестри*** () — турска телевизиска серија во жанрот драма и романса, произведена од Süreç Film, чија прва епизода била прикажана на 22 февруари 2022 г., во режија на Еда Тексоз, а по сценарио на Нилуфер Озчелик и Севги Јилмаз. Серијата е адаптирана од истоимениот роман на Иџлал Ајдин. Серијата, составена од 3 сезони, завршила со својата 84-та епизода прикажана на 4 мај 2024 г.

Серијата се прикажувала и во Македонија, на телевизија „Сител“ со македонска синхронизација.

## Содржина
Во едно мало место крај егејскиот брег, започнува приказната за трите сестри. Срдечна и топла како што е и нивниот живот, како што е и нивното воспитување и безгрижните мигови минати по уличките во родниот крај, меѓу пријателите и соседите. Емотивна приказна за Туркан, Донуш и Дерја, три млади девојки што живеат среќно со својата мајка Несрин и таткото Садик. Но времето секогаш пишува своја историја, па така и годините што доаѓаат носат ветришта што засекогаш ќе ги променат судбините на овие сестри. Деновите кога трите сестри ги споделувале своите радости, својата среќа и младешки тајни се чини дека завршуваат. И ништо повеќе нема да може да ги врати тие дни.

Богатото семејство Корман ја бара раката на Туркан за нивниот син Сомер. Родителите прифаќаат, Туркан се мажи и заминува во замокот на Корманови, каде набрзо ќе сфати дека сонот што го сонувал одеднаш ќе стане вистински кошмар. Сомер не ја сака својата нова сопруга и не може да го прифати тоа што му е наметнато, а таа, невината Туркан ќе се соочи со болната вистина што воопшто нема да биде лесна. Нејзината свекрва по секоја цена ќе реши да го одржи тој брак, а презирот ќе стане мачен и неиздржлив за младата невеста. Таа ќе мора да ги промени нештата и само така да се избори за својата среќа. Среќата што ја имала во својата родна куќа, покрај своите родители и саканите сестри. Но тајната што долго време ја криеле родителите на трите сестри е на чекор да биде откриена. Сенките од минатото носат неочекувани пресврти во кои сестрите ќе бидат ставени пред нови искушенија, но и нови разочарувања.

Семејната приказна за „Трите сестри“ е заснована на познат бестселер напишан од турската писателка и глумица што во серијата го толкува ликот на мајката на трите сестри. Серија што за кратко време привлекла голем број обожаватели и успеала да ги спои животните драми во една безвременска телевизиска бајкa.

## Наводи

## Надворешни врски

* Матична страница на серијата

__СОСОДРЖИНА__
__ИНДЕКС__

Категорија:Телевизиски серии
Категорија:Турски телевизиски серии
Станка Русева

**Станка Анастасиевска Русева** ( во   —   во ) — учесник во НОВ на Македонија.

## Животопис
Од летото 1943 година била член на младинска воспитна група. Собирала народна помош, изработувала топла облека за борците во НОВ и ПОМ. По палењето на селото Никифорово на 19 август 1943 година, се преселила во Гостивар.

## Поврзано

* Душанка Анастасиевска Манасиева
* Јелица Анастасиевска Степанова
* Палењето на Никифорово

## Наводи

Категорија:Учесници во НОБ
Категорија:Жени во НОБ
Јелица Степанова

**Јелица Анастасиевска Степанова** ( во   —  ) — учесник во НОВ на Македонија.

## Животопис
Во 1942 година била член на младинска воспитна група и имала задача да организира младинци за учество во НОВ. Давала народна помош и била активна се до палењето на селото Никифорово на 19 август 1943 година, коrа се преселила да живее во Гостивар.

## Поврзано

* Станка Анастасиевска Русева
* Душанка Анастасиевска Манасиева
* Палењето на Никифорово

## Наводи

Категорија:Учесници во НОБ
Категорија:Жени во НОБ
Цвета Илиева

**Цвета Анастасова Илиева** ( во   —  ) — учесник во НОВ на Македонија.

## Животопис
Од почетокот на вооруженото востание била симпатизер на народноослободителното движење и повремено учествувала во собирните акции на народната помош. Во септември 1944 година стапила како борец во единиците на НОВ и ПОМ. Била помошник пушкомитралезец во Седмата македонска ударна бригада и учествувала во сите нејзини борби.

## Наводи

Категорија:Учесници во НОБ
Категорија:Жени во НОБ
Ана Анаф

**Ана Анаф** ( во   —   во ) — учесник во НОВ на Македонија, една од жртвите во Холокаустот.

## Животопис
Од 1941 година се вклучила во заднината на народноослободителното движење, а во почетокот на 1942 година станала член на младинска воспитна група, организирала младински состаноци во својот дом. На 11 март 1943 година, од страна на бугарскиот фашистички окупатор била депортирана во концентрациониот логор Треблинка во Полска. Била задушена во гасна комора.

## Поврзано
* Депортација на Евреите од Македонија

## Наводи

Категорија:Учесници во НОБ
Категорија:Жени во НОБ
Категорија:Жртви на Бугарската окупација на Македонија во Втората светска војна
Лена Ангеловска - Стојановиќ

**Лена Ангеловска - Стојановиќ** ( во   —  ) — учесник во НОВ на Македонија.

## Животопис
Од пролетта 1943 година, коrа на теренот на Долна Преспа делувала група на партизански одреди, таа ја одржувала врската помеѓу партизанските одреди и партиската организација во селото. До партизанските бази пренесувала пошта, храна и облека. Во септември 1944 година е примена за член на СКОЈ и била меѓу најактивните младинки во селото.

## Наводи

Категорија:Учесници во НОБ
Категорија:Жени во НОБ
Тоза Ангеловска

**Тоза Ангеловска** ( во   —  ) — учесник во НОВ на Македонија.

## Животопис
Од 1943 година собирала народна помош и ја чувала во нејзиниот дом, кој бил свратилиште на партиските раководители од базата *[[Кременчук (партизанска база)|Кременчук]]*, каде се наоѓал и Првиот областен комитет на КПМ. Во август 1943 година коrа Маврово било запалено од балистите изгорела и нејзината куќа. Тогаш се префрлила во Гостивар каде продолжила да работи за народноослободителното движење.

## Поврзано

* Палењето на Маврово

## Наводи

Категорија:Учесници во НОБ
Категорија:Жени во НОБ
Цветлана Ангелова

**Цветлана Ангелова** ( во   —  ) — учесник во НОВ на Македонија.

## Животопис
Учествувала во заднината на НОД во селото Смолари, Струмичко од летото 1943 година. Била позната како масовик и придонесувала за омасовувањето на учеството на жените од селото во НОД. Прифаќала и чувала илегалци и се грижела за нивната безбедност и исхрана. Есента 1944 година била избрана за претседател на Одборот на АФЖ.

## Наводи

Категорија:Учесници во НОБ
Категорија:Жени во НОБ
Вера Ангелова

**Вера Ангелова** ( во   —  ) — учесник во НОВ на Македонија.

## Животопис
Од септември 1941 година била член на женска скоевска групa. Собирала народна помош, растурала илегален материјал и работела на организирањето на женската младина за нејзино учество во НОД.

## Наводи

Категорија:Учесници во НОБ
Категорија:Жени во НОБ
Петра Ангелова

**Петра Ангелова** ( во   —  ) — учесник во НОВ на Македонија.

## Животопис
Од јули 1944 година станала борец во единиците на народноослободителната војска на Македонија и ПОМ.
## Наводи

Категорија:Учесници во НОБ
Категорија:Жени во НОБ
Мајкл Хадад

**Мајкл Хадад** е либански професионален спортист и активист за климата. Тој е регионален амбасадор на добра волја на Програмата за развој на Обединетите нации.

Мајкл доживеал несреќа на скутер за вода на 6-годишна возраст, поради што останал парализиран од градите надолу. Иако е парализиран, тој бил на кратки прошетки, маратони и искачување по планини.

## Кариера
Мајкл е светски рекордер во пешачење, качување и возење по снег во екстремните средини на Либан. Тој преминал 19 км по планински патеки со барање за пошумување на либанскиот кедар. Тој се искачил на 40 метри по карпата Рауш во Бејрут за да го привлече вниманието кон морското загадување. Тој се искачил на „Црниот врв“ за да ја нагласи потребата за акција против климатските промени.

Во септември 2019 година, тој бил назначен за амбасадор на добра волја за климатски активности од страна на Регионалното биро за арапските држави.

Тој е често поканет како главен и мотивациски говорник во меѓународни програми.

## Наводи

## Надворешни врски
* Мајкл Хадад

Категорија:Живи луѓе
Категорија:Климатски дејци
Ирина Фарион

мини|десно|Ирина Фарион
**Ирина Дмитривна Фарион** (; 29 април 1964 година, Лавов, Украинска ССР, СССР&nbsp;— 19 јули 2024 година, Лавов, Украина)&nbsp;— украински лингвист, учител, научник, доктор на филолошки науки, професор, политичка и јавна личност, народен заменик на Украина од VII свикување (2012-2014), претседател на поткомитетот за високо образование на Комитетот за наука и образование (2013), публицист, блогер. Член на на „Свобода“ (2005—2024).

## Наводи

Категорија:Украински политичари
Категорија:Врски за Wayback од предлошката „Семарх“
Категорија:Политичари од Комунистичката партија на Советскиот Сојуз
Категорија:Починати во 2024 година
Категорија:Починати на 19 јули
Категорија:Родени во 1964 година
Категорија:Родени на 29 април
Категорија:Украински научници
Категорија:Филолози
Нимрод

мини|''Нимрод'', од Дејвид Скот, 1832 г.
**Нимрод** (), во некои преводи **Неврод** — според различни древни текстови била моќна библиска личност опишана првенствено во Танахот. Традиционално се смета за истакнат водач и моќен владетел во Месопотамија, за кој се верува дека владеел во градот Вавилон и другите делови на Стара Асирија. Во книгата Битие, Нимрод е претставен како син на Хуш, правнук на Ное и внук на Хам. Тој е прикажан како вешт ловец и градител на градови, вклучувајќи го и градот Вавилон. Името на Нимрод станало синоним за силен воин или тирански владетел поради неговата честољубива и влијателна природа во древните времиња.

Подоцнежните традиции и толкувања надвор од Библијата додале слоеви на приказната на Нимрод, понекогаш прикажувајќи го како симбол на човечката побуна против божествената власт. Меѓутоа, библиската и вонбиблиската традиција го поврзуваат со изградбата на Вавилонската кула.

И Арапите верувале дека Нимрод е одговорен за урнатините на многу древни градови во Месопотамија. Еден од овие градови, откриен од археолозите во XIX век, е наречен Нимруд по неговото име. Освен тоа, тврдина изградена од Ајубидите на планината Хермон во XIII век станала позната како Тврдината на Нимрод од Друзите од XIX век па наваму.

## Библиско сведоштво
Првото спомнување на Нимрод се појавува во Табелата на народите, каде што е наведен како син на Хуш, внук на Хам и правнук на Ное. Тој е опишан како „силен човек на земјата“ и „моќен ловец пред Бога“. Овој опис се наоѓа и во Првата книга на Летописите.

Според традицијата, царството на Нимрод започнало во градовите Вавилон, Урук, Акад и Халне во земјата Шинар (која е во Месопотамија).

## Наводи

## Надворешни врски

* "Nimrod" entry in the *[[:en:Jewish_Encyclopedia|Jewish Encyclopedia]]*
* Nimrod, Mighty Hunter and King - Who Was He? - TheTorah.com

Категорија:Библиски личности
__СОСОДРЖИНА__
__ИНДЕКС__
Категорија:Личности од Стариот завет
Желиште

**Желиште** или **Желишта** — историско село на територијата на Општина Кавадарци, денес во атарот на селото Кесендре.

## Географија
Селото се наоѓало во областа Раец, кај изворите на Желишка Река. Лежело западно под падината на Бурински Рид, јужно од селото Кесендре.

## Историја
Селото е доста старо. За првпат се спомнува во грамота на феудалните владетели Јован Драгаш и Константин Драгаш од 1378 година: *и єштє приложихъ оу Тиквєшоу... сєло [[Полошко]],... сєло Жєлишта*. Турците го нарекувале „Девол Касабаси“. Уништено е од османлиска војска во една буна во средината на XVIII век. Преживеаните жители се преселиле претежно во Кесендре. Во 1920-тите во с. Никодин е забележан родот *Новоселци* (9 куќи) кој се доселил од Желиште.

Кај изворот на Желишка Река е наоѓалиштето Црквиште каде има населба и некропола од доцната антика.

## Наводи

Категорија:Историски села во Македонија
†
†
Категорија:Кесендре
АТП Гштад

**АТП Гштад** или ***Отворено првенство на Швајцарија*** () е тениски турнир во машка конкуренција и моментално еден од турнирите од АТП серијата 250. Се игра на отворено на земјена подлога, обично во месец јули после третиот гренд слем Вимблдон.

## Победници
### Поединечно

### Двојки

## Надворешни врски
* 
* Профил на турнирот на сајтот на АТП

Категорија:АТП Гштад
Гштад
Гштад
Категорија:Тениски турнири во Швајцарија
Категорија:Тениски турнири на земја
АТП Гштад 2024

**АТП Гштад 2024** (познато и како **Отворено првенство на Швајцарија**) бил тениски турнир на земја кој се одиграл од 15 до 21 јули 2024 година, во Рој Емерсон Арената во Гштад, Швајцарија. Турнирот бил дел од АТП серијата 250 во рамките на тениската сезона 2024. 

Победници биле Матео Беретини во поединечна конкуренција и Јуки Бамбри и Албано Оливети во двојки.

## Победници
### Поединечно

*  **[[Матео Беретини]]** го победил  Кантен Алис, 6–3, 6–1

### Двојки

*  **[[Јуки Бамбри]]** /  **[[Албано Оливети]]** ги победиле  Иго Умбер /  Фабрис Мартин, 3–6, 6–3, [10–6]

## Наводи

## Надворешни врски
* 

2024
АТП Гштад
АТП Гштад
Лут спреј

[мини|245x245пкс|Американските [Морнаричка пешадија|морнарички пешадинци поминуваат обука каде што се изложени на лут спреј.]]
**Лут спреј** — граѓанско гасно оружје за самоодбрана, опремено со солзавец или надразнувачи, наменето за неопходна одбрана од луѓе и за заштита од агресивни животни (кучиња, волци, се произведуваат и посебни спрејови за мечки со зголемен обем и опсег).

## Составни делови
Активната состојка во лутиот спреј е капсаицин, добиен од растенија како лути пиперки (*Capsicum*) во облик познат како олеорезин капсикум (OC, oleoresin capsicum). За да се извлече OC од пиперките, најпрво е потребна ситно мелена пиперка. Капсаицинот потоа се екстрахира со помош на органски растворувач како етанол. Откако растворувачот испарува, преостанатата супстанција е восочна смола наречена олеорезин капсаицин.

## Дејство
Лутиот спреј е супстанца што предизвикува воспаление. Тоа влијае на слузницата на очите, носот, грлото и белите дробови. Кога се изложени на лут спреј, луѓето доживуваат непосредни симптоми како што се затворање на очите, тешкотии со дишењето, течење на носот и кашлање. Времетраењето на овие дејства разнообразува во зависност од јачината на спрејот. Вообичаено, целосните ефекти траат помеѓу 20 и 90 минути. Арно ама, иритацијата и црвенилото на очите можат да траат до 24 часа по изложувањето.

Проучувањето објавено во *The Journal of Investigative Ophthalmology and Visual Science* покажало дека еднократното изложување на окото на OC (олеорезин капсикум, активната состојка во лутиот спреј) не е штетно. Меѓутоа, повторената изложеност може да доведе до долгорочни промени во чувствителноста на рожницата. Истражувачите не забележале трајно намалување на видната острина како последица на изложеност на OC.

## Наводи

## Надворешни врски

* Are guns more effective than pepper spray in an Alaska bear attack?

__СОСОДРЖИНА__
__ИНДЕКС__
Категорија:Хемиско оружје
Сардина

**Сардина** или **сардела**  () — морска риба од семејството харинги (*Clupeidae*).

## Опис
Сардината е риба со издолжено тело, сплескана од страните. Горниот дел од телото е синкаво-зеленикав, а кон долниот дел бојата преминува во сребреникава. Сината боја се протега по страните. Има неколку црни дамки на страните и засек како ѕвезда на жабрените преклопци. Телото ѝ е покриено со големи лушпи. Сардините растат до 25 см во должина и до 8 дкг во тежина, додека просечната тежина е околу 3 дкг.

## Распространетост
Сардините може да се најдат во источниот дел на Атлантикот помеѓу Исланд и Сенегал. Таа е вообичаена риба во Средоземното Море, особено на запад од Средоземјето, Јадранското и Црното Море.

Станува збор за пелагиска риба, што значи дека е постојано во движење, па нема постојано место на живеење или длабочина во која живее.

## Начин на живот и исхрана
Сардината по правило се движи во јата, нема постојано место на живеење, но најчесто се задржува над корални и карпести дна или дно обраснато со алги. Се храни со планктони и други мали морски организми.

## Размножување
Сардините се мрестат во постудените зимски месеци кога се повлекуваат подалеку од брегот во длабочините на морето. Тие ослободуваат огромни количества јајца кои лебдат на површината на морето. Во тие месеци е тешко да се ловат.

## Стопанска вредност
лево|мини|150x150пкс| Конзервирани сардини
Сардините се сметаат за кралица на рибите. Припаѓа на сината риба и е богата со незаситени аминокиселини омега-3 и омега-6, па затоа е многу здрава. Има вкусно месо, лесно сварливо, богато со протеини, јаглехидрати, масти, витамини, особено витамини А, Д и Е и минерали. Таа е многу барана бидејќи е меѓу најевтините риби што може да се добијат свежа. Во крајбрежните области се посолува, а вака солениот е одличен деликатес. Најчесто се фаќа со мрежи пливарки. Сочинува околу 60 отсто од вкупниот улов на риби во Јадранското Море.

## Наводи

Категорија:Риби на Европа
Категорија:Риби во Средоземното Море
Категорија:Таксони опишани во 1792 година
Воспаление

**Воспаление** () — одговор на телото на штетни поттикнувачи, како што се патогени (на пример бактерии), оштетени клетки или надразнувачи. Тоа е суштествен дел од одбранбениот механизам на имунолошкиот систем. За време на воспалението, телото го зголемува протокот на крв во погодената област, предизвикувајќи црвенило и топлина. Ова им помага на имуните клетки да се борат против инфекциите и да го започнат процесот на заздравување. Воспалението понекогаш може да предизвика болка, подување и губење на функцијата во погодената област. Тоа е клучно за борба против инфекции и за поправка на ткивата, но хроничното воспаление може да биде штетно и да придонесе за болести како артритис и срцеви заболувања.

## Видови
Воспалението може да биде **краткотрајно (остро)** или **долготрајно (хронично)**. Острото воспаление е непосредна реакција на телото на повреда или инфекција. Тоа вклучува зголемено движење на плазмата и белите крвни зрнца од крвта во повредената област, помагајќи во заздравувањето и заштитата на ткивата. Овој процес вклучува сложени биохемиски настани што го активираат имунолошкиот систем и месните крвни садови. Хроничното воспаление, од друга страна, трае подолго и вклучува различен збир на имунолошки клетки, како мононуклеарни клетки. Тоа може да предизвика тековно оштетување на ткивата, додека исто така се обидува да ги поправи. Хроничното воспаление е поврзано со различни болести и состојби, што влијае на тоа како телото реагира на тековните здравствени предизвици.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Воспаленија
Категорија:Имунологија
Категорија:Физиологија на човекот
Категорија:Физиологија на животните
АТП серија 250

**АТП серија 250** (претходно позната како турнири *ATP World Tour 250*, или *ATP International Series* и *ATP World Series*) — најниското ниво на годишните тениски турнири во машка конкуренција на АТП турнејата, по четирите гренд слем турнири, АТП финалето, турнирите од АТП Мастерс 1000, и турнирите од АТП 500 серијата.

Во 2024, серијата вклучува 38 турнири, со 250 ранг-бодови кои се доделуваат на секој шампион во поединечна конкуренција — па од таму е и името на серијата. Жребот се состои од 28, 32 или 48 играчи за поединечно и 16 за двојки. Во 2025, серијата ќе вклучува само 30 турнири по откажувањето на пет турнири (Атланта, Кордоба, Ешторил, Лион и Њупорт) и надградбата на три турнири од серија 250 во серија 500 (Далас, Доха, Минхен).

Томас Мустер го држи рекордот за најмногу титули во поединечна конкуренција со 26, додека Мајк Брајан го држи рекордот за најмногу освоени титули во двојки со 46.

## Име низ историјата
**1990–1999**
*ATP World Series*

**2000–2008**
*ATP International Series*

**2009–2018**
*ATP World Tour 250*

**2019–денес**
*АТП серија 250*

## АТП бодови

* Играчите слободни во првото коло добиваат поени за прво коло.
* Означува бодови за жреб со 48 играчи.

## Турнири
АТП турнејата 2024 содржи 38 турнири од АТП серијата 250:

## Наводи

Категорија:АТП турнири
Слузница

мини|Слузница
**Слузница** (), **слузокожа** или **лигавица** — опна на голем дел од внатрешните органи на дишниот, мочнополовиот и храноварливиот систем. На допир е лигава, па оттука и нејзиното име. Слузницата излегува и надвор од телото кога на неколку места се поврзува со кожата. Тоа се усните, ноздрите, конјунктивата, половите органи и анусот.

## Улога
Слузниците имаат неколку важни улоги. Ги одржуваат ткивата влажни, како на пример во дишните патишта (вклучувајќи ја устата и носот). Дополнително, тие помагаат во впивањето и обработката на хранливите материи. Овие мембрани го штитат и телото. На пример, во желудникот, тие штитат од желудочна киселина, додека во мочниот меур, го штитат основното ткиво од мочта. Во матката, слузницата е позната како ендометриум. Тој набабрува секој месец и се губи за време на менструацијата.

## Наводи

## Надворешни врски

* Mucosa: Function, Anatomy & Definition - Cleveland Clinic __СОСОДРЖИНА__
__ИНДЕКС__

Категорија:Анатомија
Категорија:Хистологија
Патоген

[мини|Патоген на [овошје]]
**Патоген** ( ← πάθος „страдање“ + *γενετική* „предизвикувач“, буквално: *оној што предизвикува страдање*) или **предизвикувач на болести** — микроскопски организам, како вирус, бактерија, габа или паразит, кој може да предизвика болест кај својот домаќин. Овие организми често се премногу мали за да се видат без микроскоп. Патогените можат да заразат различни живи организми, вклучувајќи ги луѓето, животните и растенијата. Патогените обично влегуваат во нивниот домаќин преку различни патишта, како на пример преку воздухот што го дишеме, загадена храна или вода или непосреден допир со заразени лица. Откако ќе влезат во домаќинот, тие се размножуваат и можат да ги нарушат нормалните телесни функции, што води до болест.

Постојат различни видови патогени, секој со свои одлики и начини за предизвикување болест. На пример, вирусите ги напаѓаат клетките на домаќинот и ги користат за да се размножат, бактериите ослободуваат токсини што им штетат на ткивата, габите можат да предизвикаат инфекции на кожата или внатрешните органи, а паразитите живеат од нивните домаќини, често предизвикувајќи штета додека се хранат или се размножуваат.

## Полови дејства
Многу патогени можат да имаат полов однос. Кај одредени бактерии, ова се случува кога клетките од истиот вид се спојуваат во процес наречен генетска трансформација. За време на трансформацијата, ДНК се движи од една во друга клетка, а новата ДНК се меша со генетскиот материјал на примачот. Ова може да го промени геномот на бактериите, помагајќи им да се прилагодат и подобро да преживеат во телото на домаќинот. Патогените како *Helicobacter pylori*, *Haemophilus influenzae*, *Legionella pneumophila*, *Neisseria gonorrhoeae* и *Streptococcus pneumoniae* често ја користат трансформацијата за да ја променат нивната ДНК, што им олеснува да избегнат да бидат нападнати од имунолошкиот систем.

## Наводи

## Надворешни врски

* Pronunciation Guide to Microorganisms (1) 
* Pronunciation Guide to Microorganisms (2)

__СОСОДРЖИНА__
__ИНДЕКС__

Категорија:Заразни болести
Категорија:Микробиологија
Заветрени Антили

мини|исправено=1.35|Заветрените Антили на карта
[мини|Островот [Ла Тортуга, сојузна територија на Венецуела.]]
[мини|[Мал Бонер, територија на Холандија.]]

**Заветрени Антили** (, ) — островски ланец на Карибите кои го сочинуваат јужниот дел на групата Мали Антили (а со тоа и Антилите и Западните Инди) долж југоисточниот раб на Карипското Море, just north of the венецуелскиот брег на Јужна Америка. Иако се наоѓаат меѓу Малите Антили, Заветрените Антили не треба да се мешаат со Заветрените Острови (исто така во Малите АНтили) на североисток.

Овие острови претежно немаат вулканска активност, и нивниот островски лак е сместен долж изобличениот јужен раб на Карипската Плоча, создаден со нејзино подвлекување под Јужноамериканската Плоча. Поновите изучувања укажуваат на тоа дека Заветрените Антили се насобираат кон Јужна Америка.

## Острови
Заветрените Антили се состојат од следниве острови (од запад кон исток):

* Острови ABC (дел од Кралството Холандија)
** Аруба — составна земја на Кралството Холандија
** Бонер — дел од Карипска Холандија (јавно тело на самата Холандија)
** Курасао — составна земја на Кралството Холандија
* Сојзуни територии на Венецуела
** Ла Бланкиља
** Ла Орчила
** Ла Сола
** Ла Тортуга
** Лас Авес (архипелаг)
** Лос Ерманос (архипелаг)
** Лос Монхес (архипелаг)
** Лос Рокес (архипелаг)
** Лос Тестигос (островска група)
** Лос Фраилес (архипелаг)
** Патос
* Сојузна држава Нуева Еспарта (Венецуела)
** Коче
** Кубагва
** Маргарита
* Сојузна држава Фалкон (Венецуела)
** Парагвана (полуостров)

## Белешки

## Наводи
* Levander, Alan, et al. 2006. Evolution of the Southern Caribbean Plate Boundary. (abstract ; article) *Eos, Transactions, American Geophysical Union*, 87(9): 97,100.
* Levander, Alan, et al. 2006.  Collaborative Research: Crust-Mantle Interactions During Continental Growth and High-Pressure Rock Exhumation at an Oblique Arc-Continent Collision Zone: Geology of Northeastern Venezuela. SE Caribbean Plate Boundary Continental Dynamics Project. Houston, TX: Rice University.

## Надворешни врски

* Заветрените Антили на Википатување 


Категорија:Архипелази во Карипското Море
Список на меѓународни математички олимпијади

алт=A circle, interlinked with a sideways figure of eight (lemniscate). The circle is half green and half yellow, the lemniscate is a third red, a third blue and a third black. The shapes are featured in front of a white background.|десно|мини| Лого на Меѓународната математичка олимпијада
Првата од Меѓународните математички олимпијади (ММО) се одржала во Романија во 1959 година. Најстарата меѓународна научна олимпијада, ММО оттогаш се одржува секоја година, освен во 1980 година. Таа година, натпреварот првично планиран да се одржи во Монголија бил откажан поради советската инвазија на Авганистан. Бидејќи натпреварот првично бил основан за источноевропските земји учеснички во Варшавскиот пакт, под влијание на Источниот блок, претходните ММО биле домаќини само во источноевропските земји, постепено се ширеле и во другите нации.

Првата ММО се одржала во Романија во 1959 година. Учествувале седум земји &#x2013; Бугарија, Чехословачка, Источна Германија, Унгарија, Полска, Романија и Советскиот Сојуз &#x2013; домаќините завршиле како прворангирана нација. Бројот на земји-учеснички оттогаш се зголемил: 14 земји учествувале во 1969 година, 50 во 1989 година и 104 во 2009 година.

Северна Кореја е единствената земја чиј тим е фатен како мами, што резултирало со нејзино исклучување на 32. ММО во 1991 година и на 51. ММО во 2010 година. (Сепак, случајот од 2010 година бил спорен.) Имало и други исклучувања на натпреварувачи поради мамење, но таквите случаи не се официјално објавени. Во јануари 2011 година, Гугл дал 1 милион евра на организацијата ММО за да помогне во покривањето на трошоците за настаните од 2011 до 2015 година.

## Список на олимпијади
алт=Four men in black suits with bluish-white dress shirts and brightly-coloured ties standing in front of a wall composed of wooden panels.|десно|мини| Четирите совршени натпреварувачи на ММО 2001 година. Од лево кон десно: Габриел Керол, Рид Бартон, Џичјианг Џанг и Лианг Шјиао.
алт=Ten people facing forward, in two lines of five. In the front row are five boys in their late teens. Behind them are four adults, and one person who appears to be in his late teens.|десно|мини| Тимот на Бангладеш на ММО во 2009 година
алт=Six boys, standing on a line, all wearing white tops with red logos on their chest. They are holding a red, blue and white striped flag, which features a prominent crown and coat of arms.|десно|мини| Тимот на Србија за ММО 2010 година
десно|мини| Церемонијата на затворање на ММО 2015 година

## Белешки


## Наводи

## Надворешни врски
* Official IMO site 
* International Mathematical Olympiad Info Page  at Mathematical Association of America

*
Меѓународни математички олимпијади
АТП Умаг 2024 – поединечно

**АТП Умаг 2024 – поединечно** - бил тениски турнир во поединечна конкуренција од АТП серијата 250 кој се одиграл во Умаг, Хрватска, како дел од тениската сезона 2024.

Турниот се одиграл од 21 до 27 јули 2024 година.

Победник во ова издание на турнирот, бил Франсиско Серундоло кој го победил Лоренцо Музети во финалето со 2–6, 6–4, 7–6(7–5), со што ја освоил неговата трета АТП титула во кариерата.

## Носители
Првите четири носители биле слободни во првото коло.

# Андреј Рубљов
# Лоренцо Музети
# Холгер Руне *(се повлекол)*
# **[[Френасиско Серундоло]] (победник)**
# Лучано Дардери
# Маријано Навоне
# Томаш Махач
# Матео Арналди *(прво коло)*

## Жреб

### Завршница на турнирот

### Горна половина на жребот

### Долна половина на жребот

## Наводи

## Надворешни врски
* Главен жреб
* Квалификации

2024
Умаг
Воцка Ангеловска

**Воцка Ангеловска** (во   —  ) — учесник во НОВ на Македонија.

## Животопис
Од јули 1944 година била член на Месниот Комитет на КПМ на Брждани, а подоцна на НОО, одговорна по АФЖ. Го помагала народноослободителното движење со храна и облека.

## Наводи

Категорија:Учесници во НОБ
Категорија:Жени во НОБ
Вука Ангеловска

**Вука Ангеловска - Врвка** (во   —  ) — учесник во НОВ на Македонија.

## Животопис
Монополска работничка. Учествувала вo народноослободителното движење од почетокот на вооруженото востание. Собирала народна помош, давала лична помош, учествувала пo проучувањето на напредна литература. Во август 1944 година стапила во единиците на НОВ и ПОМ, во пионерскиот баталјон на Козјак. Била делегат на вод и вршела санитетска служба во чета. Како борец учествувала во борбите против бугарската војска кај манастирот Карпино. Учествувала во акциите на патот Куманово - Ќустендил. Во септември 1944 година кога од Кривопаланечкиот баталјон и Пионерскиот баталјон била формирана Седумнаесеттата македонска ударна бригада, била назначена за санитетски референт на баталјонот и младински раководител. Учествувала вo борбите за ослободување на Куманово и Скопје. По ослободувањето на Скопје работела како воен службеник во заднинските воени единици.

## Наводи

Категорија:Учесници во НОБ
Категорија:Жени во НОБ
Санда Георгиева

**Санда Ангеловска Георгиева** ( во  —  во  ) — учесник во НОВ на Македонија.

## Животопис
Учествувала во народноослободителното движење од април 1941 година, заедно со целото семејство. Инаку, нејзините тројца синови биле во затвор. Таа била мошне активна. Собирала народна помош, носела храна на политичките затвореници и активно работела во организацијата на АФЖ.

## Наводи

Категорија:Учесници во НОБ
Категорија:Жени во НОБ
Веца Ангеловска - Гудова

**Веца Ангеловска - Гудова** ( во  — ) — учесник во НОВ на Македонија.

## Животопис
Во септември 1941 година била опфатена во скоевска група во селото од Анка Обучина. Била член на „женска потрошувачка задруга” во Битола и многу активна во собирањето на народна помош, изработката и подготовката на облека и храна за борците од НОВ и ПОМ. Од бугарската полиција била затворена и интернирана во Бугарија (1943 година). Во 1944 година била примена за член на КПМ.

## Поврзано

* Тодор Ангеловски

## Наводи

Категорија:Учесници во НОБ
Категорија:Жени во НОБ
Тунтунир Бои

***Тунтунир Бои*** () или Книгата на кројачката птица — збирка детски приказни од Упендракишор Рејхоудри објавена во 1911 година. Приказните се за умна кројачка птица која надмудрила крал, бербер и мачка. Другите приказни во збирката се исто така за средби меѓу различни животни и како мудрите го освојуваат денот.
мини| Корицата на збирката Тунтунир Бои

## Наводи

## Надворешни врски

* ** (Интернет архива)
Категорија:Детски книги
Категорија:Раскази за животни
Украдениот бел слон

„**Украдениот бел слон**“ — расказ од Марк Твен што во 1882 година го објавил Џејмс Р. Осгуд. Во оваа детективска мистерија, сијамски бел слон, на пат од Сијам до Британија како подарок за кралицата, исчезнува во Њу Џерси. Месниот полициски оддел влегува во голема потрага за да ја реши мистеријата, но сепак завршува трагично.

## Преглед
Главните ликови на расказот се:

* Марк Твен, кој дејствува како почетен говорник и автор на приказната.
* Еден постар господин, Англичанец во Британската државна служба во Индија, кој му ја раскажал приказната на Твен за време на возење со воз и е задолжен за превоз на белиот слон.
* Главниот инспектор Блант, детектив кој е задолжен да го пронајде изгубениот слон; прв го добива извештајот за исчезнувањето на слонот.
* „Хасан Бен Али Бен Селим Абдалах Мохамед Моис Алхамал Џамсетјеџиебхој Дулип Султан Ебу Будпур“ или „Џамбо“, белиот слон
* Аларик, млад работник во детективската канцеларија.
* Капетан Брнс, уште еден вработен во детективската канцеларија; тој е задолжен за извршување на наредбите на инспекторот Блант.

Исто така, голем број други детективи, службеници и цивили играат помали улоги во приказната.

## Надворешни врски
* 

Категорија:Раскази од 1882 година
Категорија:Раскази од Марк Твен
Категорија:Раскази за животни
Клотримазол

**Клотримазол** — лек што се користи за лекување на габични инфекции на кожата, устата и вагината. Припаѓа на групата лекови познати како противгабични. Овој лек делува така што го запира растот на габата. Најчесто е достапен како крем или лосион за инфекции на кожата, таблети за кандидијаза и вагинални таблети или креми за габични инфекции. Клотримазолот обично се нанесува непосредно на погодената област и треба да се користи како што е наведено од медицински специјалист. Тој е ефикасен против различни габични инфекции, но можеби не е погоден за сите видови инфекции или поединци.

## Медицинска употреба
Клотримазолот може лесно да се најде без лекарски рецепт. Можете да го најдете во различни облици како креми, масти или чепчиња за вагината. Постои и верзија само со рецепт што доаѓа како таблета (бонбонче) за шмукање за вашата уста. Кога се користи на кожата, клотримазолот лекува габични инфекции, а за вагинални габични инфекции, таблетите и кремите со клотримазол се ставаат во вагината.

Добар избор за лечење на мешан инфективен вагинитис сврзува клотримазол со метронидазол за ефективни исходи.

## Наводи

## Надворешни врски

* Регистар на лекови — Министерство за здравство на Македонија

__СОСОДРЖИНА__
__ИНДЕКС__
Категорија:Противгабични лекови
Категорија:Имидазоли
Категорија:Антиинфективи
Категорија:Лечење на рак
Категорија:Хлороарени
Противгабичен лек

[мини|265x265пкс|Противгабичниот крем „Канестен“ ([клотримазол).]]
**Противгабичен лек** ( = „против“, и лат. *fungus* = „габа“) , познат и како **антимикотик** (ст.грч. *μύκης* = „габа“) — лек што се користи за лекување на габични инфекции. Тој конкретно е насочен кон габите и не делува против бактерии, вируси или протозои. Овие лекови можат да се класифицираат врз основа на нивното дејство: фунгицидните лекови убиваат габи, предизвикувајќи нивна смрт, додека фунгистатичните лекови го запираат растот и размножувањето на габите. Изразот „противгабичен“ доаѓа од старогрчкиот збор *ἀντί*, што значи „против“ и латинскиот збор *fungus*, што значи „габа“.

## Несакани дејства
Противгабичните лекови можат да имаат неколку несакани дејства и заемодејства за кои пациентите треба да бидат свесни. Покрај можноста за оштетување на црниот дроб или ефекти врз нивото на естроген, овие лекови можат да предизвикаат и алергиски реакции, како што е анафилакса. Фармакокинетичките заемодејства се исто така вообичаени, каде што одредени противгабични средства, како оние во групата на азоли (како што се кетоконазол или итраконазол), можат да влијаат на метаболизмот на други лекови. На пример, тие можат да ги инхибираат ензимите како P-гликобелковина и CYP3A4, што доведува до зголемени концентрации на лекови како блокатори на калциумови канали, имуносупресиви, бензодиазепини и други. Пациентите треба внимателно да ги прегледаат информациите за лекот за да ги разберат овие можни заемодејства и ризици.

## Наводи

## Надворешни врски

* Противгабични лекови
* 

__СОСОДРЖИНА__
__ИНДЕКС__

Категорија:Противгабични лекови
Категорија:Антиинфективи
Категорија:Фунгициди
Имидазол

**Имидазол** (ImH) — органско соединение од хетероцикличната класа, петчлен прстен со два азотни атоми и три јаглеродни атоми во прстенот, изомерен на пиразол, со хемиска формула C3N2H4.

## Својства
Незаменливиот имидазол покажува интересни хемиски својства. Поради таутомеријата, јаглеродните атоми на положбите 4 и 5 се еквивалентни. Тоа е ароматично соединение што лесно реагира со диазониеви соли. Во кисели услови, тој се подложува на нитрација и сулфонација на положба 4, додека во алкалните средини, халогените главно заменуваат на положба 2. Имидазолот лесно се алкилира и ацилира кај азотот во иминската група. Во присуство на силни киселини или пероксиди, прстенот може да се отвори. Дополнително, делува како катализатор за хидролиза на естри и амиди што се отпорни на сапонификација. Имидазолот служи како основа за широко разнообразие на јонски течности, истакнувајќи ја неговата разновидност во хемиските примени.

## Методи на добивање
Хајнрих Дебус прв го направил имидазолот во 1858 г. со комбинирање на глиоксал со амонијак и формалдехид. Овој метод е корисен и за правење различни видови имидазоли:

врска=https://ru.wikipedia.org/wiki/%D0%A4%D0%B0%D0%B9%D0%BB:Imidazole_from_diketone.svg|350x350пкс

Во лабораторија, имидазолот се синтетизира со декарбоксилирање на 4,5-имидазол дикарбоксилна киселина, која се добива преку оксидација на бензимидазол.

## Биолошка улога
Имидазолниот прстен е дел од основната аминокиселина хистидин. 

Тој е структурен фрагмент на хистамин, пурински бази, голем број лекови (дибазол, метапрот, ксилометазолин, итн.).

## Наводи

## Надворешни врски

* Imidazole | C3H4N2 | CID 795
__СОСОДРЖИНА__
__ИНДЕКС__
Категорија:Имидазоли
Лена Донева

**Лена Ангеловска Донева** ( во  — ) — учесник во НОВ на Македонија.

## Животопис
Учествувала во народноослободителното движење од август 1944 година. Подготвувала храна за одборниците од селото и насобраната храна ја носеле на борците во НОВ и Воената команда на селото Бајловце. За болните и ранетите собирала млечни производи и ги носела во Манастирот Прохор Пчињски. Во својот дом чувала ранети и болни борци на НОВ и ПОМ. Од октомври 1944 година била избрана за член на СКОЈ.

## Поврзано

* Доста Ангеловска Зафирова

## Наводи

Категорија:Учесници во НОБ
Категорија:Жени во НОБ
Доста Зафирова

**Доста Ангеловска Зафирова** ( во  — ) — учесник во НОВ на Македонија.

## Животопис
Во време на Пролетната офанзива во 1944 година, подготвувалa храна за борците на НОВ и ПОМ и учествувала во работата на партизанската болница во селото Рамно. Наскоро била избрана за член на НОО и АФЖ. Организирала сместување на борци во селото како и на ранети борци од Седумнаесеттата македонска ударна бригада. Повремено извршувала курирски задачи до Куманово и обратно.

## Поврзано

* Лена Ангеловска Донева

## Наводи

Категорија:Учесници во НОБ
Категорија:Жени во НОБ
Елена Ангеловска

**Елена Ангеловска** ( во  — ) — учесник во НОВ на Македонија.

## Животопис
Учествувала во народноослободителното движење во Битола во младинската група во битолскиот монопол од 1941 година. Собирала народна помош. Во март 1944 година во селото Зборско (Егејска Македонија) се приклучила кон единиците на Втората македонска ударна бригада. Наскоро била префрлена во составот на Петнаесеттиот македонски корпус со кој заминала на Сремскиот фронт.

## Наводи

Категорија:Учесници во НОБ
Категорија:Жени во НОБ
Здравка Ангеловска

**Здравка Ангеловска** ( во  — ?) — учесник во НОВ на Македонија.

## Животопис
За време на окупацијата живеела во Варош - Прилеп. Нејзиниот дом од 1941 година бил прифатилиште на rолем број илегалци и партизани. Повремено била користена за врска меѓу партиските организации во градот.

## Наводи

Категорија:Учесници во НОБ
Категорија:Жени во НОБ
Тврд повез

[мини|200x200пкс| [Книга|Книги со тврд повез]]
**Тврд повез** — повез за книги со корици од тврд картон, кој обично е обложен со текстил, тврда хартија или кожа. Над овој повез може да има и хартиени корици, кои обично се во боја и содржат слика, како и името на книгата и името на нејзиниот автор. Книгите со тврд повез обично се печатат на хартија без киселина, што исто така им овозможува да траат подолго од книгите со мек повез. Производството книги со тврд повез е поскапо, па нивната цена е повисока во споредба со цената на книгите со мек повез.

 
Категорија:Книжни формати
Категорија:Книговезништво
Диптих

мини|Византиски диптих од 506 година
**Диптих** или **диптихон** ( двојно преклопено) — список на раѓања, крштевки и умрени кај старите христијани. Диптихот исто така означува слика во два дела, на две табли или платна што може да се превиткува

## Потекло и изглед на диптихот
Во Римското Царство, диптихот претставувал две плочки направени од дрво, слонова коска, метал итн. така споени што може да се преклопат. Плочките одвнатре биле обложени со слој од восок, на кој пишувало со () писалка. Понекогаш диптисите биле украсени однадвор, особено во доцниот царски период и во Византиското Царство. Диптихот првично служел како бележник или потсетник. Таканаречените конзуларни диптиси ()  (IV-VI век) имале посебна намена, новоименуваните конзули ги известувале своите познаници за денот на отпочнувањето на нивната служба. На овие диптиси редовно бил насликан портретот на конзулот. Во христијанската литургија, се користеле т.н. литургиски диптиси, каде што ликовниот украс бил верска тема. Името диптих се однесува и на олтарните слики, составени од две крила. Оваој облик на олтарно сликарство се развил особено во готиката, по примерот на византиските врежани диптиси од 12 и 13 век кои служеле како икони. Зборот диптих исто така се користи за означување на дела од други гранки на уметноста кои се составени од два концептуално поврзани дела, на пр. два релјефи, две песни и сл.

## Наводи

Категорија:Уметност
Категорија:Религија
Категорија:Култура
Категорија:Грцизми
Категорија:Зборови што ги нема во ТРМЈ
Благородна Костова

**Благородна Ангелоска Костова - Богоја** ( во  —  во ) — учесник во НОВ на Македонија.

## Животопис
Од 1941 година ја ставила куќата на располагање на Партиската организација во која била сместена илеrалната печатннца на Месниот Комитет на КПЈ за Крушево. Била курир и врска со околните села и партизанскиот одред „Питу Гули”.
## Наводи

Категорија:Учесници во НОБ
Категорија:Жени во НОБ
Алтна Коцева

**Алтна Ангеловска Коцева** ( во  — ) — учесник во НОВ на Македонија, носител на Орден заслуга за народ III ред.

## Животопис
мини|Алтна е носител на Орден на заслуги за народот со сребрена ѕвезда (III ред).
Од 1944 година се вклучила во младинската орrанизација во селото, а до јули истата година преку скоевската орrанизацја работела со група младинци од село Пелинце. Учествувала на сите конференции како младинка и на митингот во селото Степанце. Носител е на Орден заслуга за народ III ред.

## Наводи

Категорија:Учесници во НОБ
Категорија:Жени во НОБ
Матео Акили

**Матео Акили** (; роден на 7 февруари 1992 година) е италијански претприемач, најпознат како основач на Егомнија, платформа за професионално вмрежување, наведена на Италијанската берза. насочена кон поврзување на баратели на работа со работодавци. Често нарекуван „италијанскиот Марк Цукерберг“ од медиумите, Акили добил значително признание за неговите придонеси во технолошкиот и стартап екосистем во Италија.

## Ран живот и образование
Акили е роден во Рим, Италија. Покажувајќи рано интерес за технологија и бизнис, тој студирал бизнис администрација на Универзитет Бокони во Милано. Во текот на неговите универзитетски години, Акили ја замислил идејата за Егомнија, воден од желбата да се справи со високата невработеност меѓу младите дипломирани во Италија.

## Кариера
### Егомнија
Во март 2012 година, на возраст од 20 години, Акили ја лансирал Егомнија (). Платформата брзо станала популарна, привлекувајќи над 50.000 корисници во првите месеци. Егомнија користи алгоритам за рангирање на корисниците врз основа на нивните вештини и искуства, промовирајќи пристап базиран на заслуги во регрутирањето на работна сила.

Брзиот раст и успех на Егомнија доведе до широк медиумски интерес, со Акили на насловната страница на списанието *Панорама Економи*. Базата на корисници на платформата се проширила на над 850.000 корисници и повеќе од 1.600 компании до 2024 година.

### Медиуми и јавни говори
Претприемачкото патување на Акили е широко документирано во медиумите. Тој бил говорник на многу конференции, вклучувајќи и TEDx настани. Во 2016 година, неговата приказна била адаптирана во биографски филм насловен *Стартап*, кој го драматизира неговото подем како претприемач и придонел за контроверзите околу неговиот имиџ во италијанските медиуми.

## Наводи


## Надворешни врски
* Официјална веб-страница
* Матео Акили на LinkedIn

Категорија:Италијански претприемачи
Јован Страцимир

**Јован Страцимир** бил цар на Бугарија во Видин од 1356 до 1396. Тој бил роден во 1324 или 1325, и починал во или набрзо по 1397. И покрај тоа што бил најстар преживеан син на Јован Александар, престолот му припаднал на неговиот полубрат Јован Шишман, по што самиот се прогласил за цар во Видин. Кога Унгарците ги нападнале и ги окупирале неговите земји, тој добил помош од неговиот татко по што напаѓачите биле протерани.

мини|лево|Видинското царство на Јован Страцимир.
По смртта на Јован Александар во 1371, Јован Страцимир ги прекинал врските со Трново, па дури и го ставил Видинскиот архиепископ под јурисдикција на Цариградската патријаршија за да ја покаже својата независност. Поради својата географска положба, Видин првично бил безбеден од нападите на Османлиите кои го напаѓале Балканот на југот, а Јован Страцимир не се обидел да му помогне на Јован Шишман во неговата борба против Османлиите. Дури по падот на Трново во 1393 неговата политика станала поактивна и на крајот се приклучил на крстоносната војна на унгарскиот крал Сигизмунд. Меѓутоа, по катастрофалната битка кај Никопол во 1396, Османлиите тргнале кон Видин и го зазеле. Јован Страцимир бил заробен и затворен во Бурса каде најверојатно бил задавен. Иако неговиот син Константин II ја презел титулата цар на Бугарија и на моменти контролирал некои делови од царството на неговиот татко, Јован Страцимир се смета за последен владетел на средновековна Бугарија.

## Предци

Категорија:Второ Бугарско Царство
Јован Асен II

**Јован Асен II** (; 1190ти – мај/јуни 1241) — цар на Бугарија од 1218 до 1241. Тој сè уште бил дете кога неговиот татко Иван Асен I  еден од основачите на Бугарското Царство  бил убиен во 1196. Неговите поддржувачи се обиделе да го осигураат престолот за него, откако неговиот чичко Калојан бил убиен во 1207, меѓутоа другиот внук на Калојан, Борил, станал цар. Иван Асен избегал од Бугарија во руските кнежевства.

мини|лево|Бугарија во времето на Јован Асен II
Борил никогаш не ја зајакнал својата власт, што му овозможило на Јован Асен да собере војска и да се врати во Бугарија. Тој го зазел Трново и го ослепил Борил во 1218. Првично, тој го поддржал заедништвото на  бугарската црква со папството и склучил сојузи со соседните католички сили, Унгарија и Латинското Царство. Тој му нанел тежок пораз на Теодор Комнен, солунскиот цар, во Битката кај Клокотница во 1230. Царството на Теодор набрзо се распаднало, а Јован Асен освоил големи територии во Македонија, Тесалија и Тракија.

Категорија:Бугарски монарси
Категорија:Починати во 1241 година
Никола Ѓуретановиќ

**Никола Ѓуретановиќ** (р. ) — македонски пливач. Тој се натпреварувал на Летните олимписки игри 2024.

## Наводи

Категорија:Живи луѓе
Категорија:Родени во 2007 година
Категорија:Македонски пливачи